Vhodné vitamínové doplnky B6, B9 a B12 pri histamínovej intolerancii
Dobrý deň, mám histamínovú intoleranciu a chcela by som sa poradiť ohľadom B- komplexu, konkrétne vitamínu B6, B9 a B12. Ktoré vitamínové doplnky sú pre mňa vhodné? 
Ďakujem.
Dobrý deň,
ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti. Je však dôležité vedieť, že pri mnohých liekoch a výživových doplnkoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u Vás nemusia vyvolávať žiadne komplikácie.
Všetky vitamíny skupiny B (aj vami uvádzané) sú považované za bezpečné ak sa užívajú v odporúčaným množstvách. Vhodný je napríklad
Dr. Max Vitamin B Complex Classic
.
Pre ľudí s HIT je vhodný aj výživový doplnok
Moringa Caribbean ANTI-HISTAMIN
. Obsahuje vysokú dávku vitamínov, minerálov, esenciálnych aminokyselín a antioxidantov a tak prispieva k zdraviu, vitalite a regenerácii. Užívajú sa 2 x denne 2 kapsule po jedle. Pravidelným užívaním účinne napomáha k zmierneniu gastro - alergických a zápalových prejavov a blokuje uvoľňovanie histamínu z buniek.
Prajem pekný zvyšok dňa.
S pozdravom,
PharmDr. Anna Pacalajová